
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 963 

18 Οκτωβρίου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καταγγελία της εταιρείας «ΚΑΤΑΣΤΗΜΑΤΑ ΑΦΟΡΟ¬ 
ΛΟΓΗΤΩΝ ΕΙΔΩΝ Α.Ε.» κατά της εταιρείας «ΠΑ- 
ΠΑΣΤΡΑΤΟΣ ΑΒΕΣ», για άρνηση πώλησης τσιγά¬ 
ρων ΜΑΒΕΒΟΡΟ, που φέρεται ότι συνιστά παρά¬ 
βαση των άρθρων 1 & 2 του Ν. 703/77. 1 

Καταγγελία της εταιρείας «ΚΑΤΑΣΤΗΜΑΤΑ ΑΦΟΡΟ¬ 
ΛΟΓΗΤΩΝ ΕΙΔΩΝ Α.Ε.» κατά της εταιρείας «ΒΟ- 
ΤΗΜΑΝδ ΗΕΕΕΑ8 ΑΕΒΕ», για άρνηση πώλησης 
τσιγάρων ΒΟΤΗΜΑΝ3, που φέρεται ότι συνιστά 
παράβαση των άρθρων 1 & 2 του Ν. 703/77. 2 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

( 1 ) 

ΑΠΟΦΑΣΗ 36/1996 

Καταγγελία της εταιρείας «ΚΑΤΑΣΤΗΜΑΤΑ ΑΦΟΡΟΛΟ¬ 
ΓΗΤΩΝ ΕΙΔΩΝ Α.Ε.» κατά της εταιρείας «ΠΑΠΑ- 
ΣΤΡΑΤΟΣ ΑΒΕΣ», για άρνηση πώλησης τσιγάρων 
ΜΑΒΕΒΟΒΟ, που φέρεται ότι συνιστά παράβαση των 
άρθρων 1 &2του Ν. 703/77. 

Η ΕΠΙΤΡΟΠΗ ΑΝΤΑΓΩΝΙΣΜΟΥ - ΤΜΗΜΑ Α’ 

Συνεδρίασε με τετραμελή σύνθεση, σύμφωνα με την 
υπ’ αριθμ. 1/1995 απόφασή μας, στην αίθουσα 611 του 
Υπουργείου Ανάπτυξης (τέως Εμπορίου) την 13η Δε¬ 
κεμβρίου 1995 και ώρα 11 π.μ. με την εξής σύνθεση: 

Προεδρεύων: Μιχαήλ Φράγκος, κωλυομένου του τακτι¬ 
κού Νικολάου Σακελλαρόπουλου. 

Μέλη: Κωνσταντίνος Ηλιόπουλος, Λεωνίδας Νικολού- 
ζος (εισηγητής), Δημήτριος Τζουγανάτος. 

Γραμματέας: Αλεξάνδρα - Μαρία Ταραμπίκου. 

Θέμα της συνεδρίασης η καταγγελία της εταιρείας 
ΚΑΤΑΣΤΗΜΑΤΑ ΑΦΟΡΟΛΟΓΗΤΩΝ ΕΙΔΩΝ Α.Ε. κατά της 
εταιρείας ΠΑΠΑΣΤΡΑΤΟΣ ΑΒΕΣ, για άρνηση πώλησης 
τσιγάρων ΜΑΒΕΒΟΒΟ, που φέρεται ότι συνιστά παράβα¬ 
ση των άρθρων 1 και 2 του Ν. 703/77. Η υπό κρίση καταγ¬ 
γελία συνεξετάσθηκε από την Επιτροπή με τις καταγγε¬ 
λίες της εταιρείας Καταστήματα Αφορολογήτων Ειδών 
Α.Ε. κατά των εταιρειών: α) ΒΟΤΗΜΑΝ3 ΗΕΕΕΑ3, για άρ¬ 
νηση πώλησης τσιγάρων ΒΟΤΗΜΑΝ3 και β) ΚΑΡΕΛΙΑ 


Α.Ε., για άρνηση πώλησης τσιγάρων ΟΑΜΕΕ, που φέρε¬ 
ται ότι συνιστούν επίσης παράβαση των άρθρων 1 και 2 
του Ν.. 703/77. 

Στη συνεδρίαση παρέστησαν οι εταιρείες: α) ΚΑΤΑΣΤΗ¬ 
ΜΑΤΑ ΑΦΟΡΟΛΟΓΗΤΩΝ ΕΙΔΩΝ Α.Ε.δια των πληρεξου¬ 
σίων της δικηγόρων Θεόδωρου Δ. Καράμπελα και Πανα¬ 
γιώτη Φ. Ζάγκλη, β) ΠΑΠΑΣΤΡΑΤΟΣΑΒΕΣ διάτων πληρε¬ 
ξουσίων της δικηγόρων Ιωάννη Δρυλλεράκη και 
Κυριάκου Οικονόμου και γ) ΡΗΙΕΙΡ ΜΟΒΒΙ3 ΗΕΕΕΑ3 
Α.Β.Ε.Ε., δια του Προέδρου του Διοικητικού Συμβουλίου 
της Επαμεινώνδα Λαμπαδάριου. 

Στην αρχή της συζητήσεως έλαβε το λόγο ο Εισηγητής 
της Γραμματείας της Επιτροπής ο οποίος ανέπτυξε αρχι¬ 
κά την εισήγηση της Υπηρεσίας για την υπόθεση της άρ¬ 
νησης πώλησης τσιγάρων ΜαΓίάοΓΟ και ζήτησε α) την α¬ 
νάκληση της αρνητικής πιστοποίησης (25/82), και β) την 
επιβολή προστίμων για όλες τις παραβάσεις του νόμου 
και για τα τρία μέρη της συμφωνίας, και ειδικότερα: (I) να 
επιβληθεί πρόστιμο στις ΠΑΠΑΣΤΡΑΤΟΣ ΑΒΕΣ και 
ΡΗΕΙΕΙΡ ΜΟΒΒΙ3 ΗΕΕΕΑδ Α.Β.Ε.Ε. για τη μη γνωστοποίη¬ 
ση της νέας συμφωνίας που προκύπτει από την τροπο¬ 
ποίηση της περιοχής σύμφωνα με το άρθρο 21 του Ν. 
703/77, όπως ισχύει, (ϋ) να επιβληθεί πρόστιμο στις ανω¬ 
τέρω εταιρείες για τις παραβάσεις των άρθρων 1, παρ. 1 
& 2 του Ν. 703/77, όπως ισχύει και (Ιϋ) να επιβληθεί πρό¬ 
στιμο στην εταιρεία ΚΑΤΑΣΤΗΜΑΤΑ ΑΦΟΡΟΛΟΓΗΤΩΝ 
ΕΙΔΩΝ Α.Ε. διότι υπήρξε συμβαλλόμενο μέλος σε συμ¬ 
φωνία αντίθετη των οριζομένων στα άρθρα 1 & 2 του Ν. 
703/77. 

Στη συνέχεια έλαβαν το λόγο τόσο η καταγγέλουσα ό¬ 
σο και οι καθών η καταγγελία, ανέπτυξαν τις απόψεις 
τους και έδωσαν τις πληροφορίες και τις διευκρινίσεις 
που ζήτησαν ο Προεδρεύων και τα μέλη της Επιτροπής 
που έλαβαν το λόγο και η μεν πρώτη ζήτησε την αποδοχή 
της καταγγελίας οι δε δεύτερη και τρίτη την απόρριψή 
της αναφερόμενοι όλοι στα υπομνήματά τους που θα κα¬ 
τέθεταν. Εδόθη δε προθεσμία, μέχρι τις 28.12.1995, στα 
ενδιαφερόμενο μέρη για να προσκομίσουν τα υπομνήμα¬ 
τά τους. 

Η Επιτροπή Ανταγωνισμού - Τμήμα Α’ συνήλθε σε διά¬ 
σκεψη την 25η Απριλίου 1996, ημέρα Πέμπτη και ώρα 10 
π.μ. στην αίθουσα 611 του Υπουργείου Ανάπτυξης (Γ.Γ. 
Εμπορίου), κατά την οποία, αφού έλαβε υπόψη της τα 

στοιχεία του φακέλλου, την εισήγηση της Γραμματείας 
της Επιτροπής Ανταγωνισμού, τις απόψεις που διετύπω- 
σαν, εγγράφως και προφορικώς, τα ενδιαφερόμενο μέρη, 
κατά τη συζήτηση της υποθέσεως τη 13η Δεκεμβρίου 
1995, καθώς επίσης και τα υπομνήματα τα οποία υπέβα¬ 
λαν, σκέφθηκε ω εξής: 

Η καταγγέλουσα εταιρεία ΚΑΤΑΣΤΗΜΑΤΑ ΑΦΟΡΟΛΟ¬ 
ΓΗΤΩΝ ΕΙΔΩΝ Α.Ε. (ΚΑΕ ΑΕ) με την από 26.4.1994 (ΑΡ. 
ΠΡΩΤ. 479/94) καταγγελία της ισχυρίζεται ότι η εταιρεία 
ΠΑΠΑΣΤΡΑΤΟΣ ΑΝΩΝΥΜΟΣ ΒΙΟΤΕΧΝΙΚΗ ΕΤΑΙΡΕΙΑ 
ΣΙΓΑΡΕΤΤΩΝ (ΠΑΠΑΣΤΡΑΤΟΣ ΑΒΕΣ) αρνήθηκε να της 
πωλήσεις τσιγάρα με το σήμα ΜΑΒΕΒΟΒΟ, με την αιτιο¬ 
λογία ότι έχει συμβατική υποχρέωση προς την εταιρεία 
ΡΗϋΡ ΜΟΒΒΙδ ΗΟΕίΑΝΟ Β.Υ. (Ρ.Μ. ΗΟΕίΑΝΟ) να μην 
πωλεί τσιγάρα αυτού του σήματος στην Ελληνική αγορά 
αφορολογήτων. Κατά την καταγγέλουσα εταιρεία η άρ¬ 
νηση πώλησης συνιστά παράβαση των διατάξεωντων άρ¬ 
θρων 1 παρ. 1 και 2 του Ν. 703/77. 

Από την έρευνα της υπηρεσίας, τα έγγραφα που προ- 
σκομίζουνκαιεπικαλούνταιτα ενδιαφερόμενο μέρη, τους 
ισχυρισμούς αυτών και όλη την ενώπιον της Επιτροπής 
διεξαχθείσα διαδικασία αποδείχθηκαν τα ακόλουθα: 

1. Η εταιρεία ΡΗΙΕΙΡ ΜΟΒΒΙδ ΗΕίίΛδ Α.Ε.Β.Ε. (Ρ.Μ.Η.), 
θυγατρική εταιρεία του ομίλου ΡΗΙΙΙΡ ΜΟΒΒΙδ (Ρ.Μ.), 
που ενεργεί στην Ελλάδα ως αντιπρόσωπος του ομίλου, 
χωρίς η ίδια να πραγματοποιεί πωλήσεις, είχε το 1982 συ¬ 
νομολογήσει με την εταιρεία ΠΑΠΑΣΤΡΑΤΟΣ ΑΒΕΣ σύμ¬ 
βαση παραχώρησης δικαιωμάτων χρησιμοποίησης του 
σήματος ΜΑΒΙΒΟΒΟ στην ελληνική επικράτεια και βιο¬ 
μηχανοποίησης, διάθεσης και πώλησης τσιγάρων με το 
σήμα αυτό. Η σύμβαση αυτή με την απόφαση 25/82 της 
Επιτροπής Ανταγωνισμού (εκδοθείσα κατά το χρόνο που 
η αρμοδιότητα της Επιτροπής ήταν αποφασιστική) έτυχε 
αρνητικής πιστοποίησης ως μη εμπίπτουσα στις απαγο¬ 
ρευτικές διατάξεις του Ν. 703/77, οι βασικοί όροι της δε 
είναι οι ακόλουθοι: 

• Η Ρ.Μ.Η.έχοντας πλήρη δικαιώματα επί των σημάτων 
ΜΑΒίΒΟΒΟ παραχωρεί το δικαίωμα της βιομηχανοποίη¬ 
σης, διανομής και πώλησης τσιγάρων και το προαναφε- 
ρόμενο σήμα σε όλη την Ελληνική Επικράτεια ανεξαρτή¬ 
τως φορολογικού καθεστώτος, συμπεριλαμβανομένων 
και των Διπλωματικών Υπηρεσιών κάθε κράτους που είναι 
εγκατεστημένες στην Ελλάδα. 

• Η Ρ.Μ.Η δέχεται ότι σε συνεργασία με την αντισυμ¬ 
βαλλόμενη θα μπορεί να γίνει εξαγωγή των βιομηχανο- 
ποιημένων τσιγάρων και σε αγορές εκτός Ευρώπης και π 
ρος τούτο θα απαιτείται έγγραφη άδεια της Ρ.Μ.Η. 

• Η ΠΑΠΑΣΤΡΑΤΟΣ ΑΒΕΣ (Δικαιούχος) αναλαμβάνει 
την υποχρέωση να μην πωλεί τα βιομηχανοποιημένα τσι¬ 
γάρα με τα σήματα της συμφωνίας σε χώρες εκτός 
Ελλάδας, συμπεριλαμβανομένων και των μελών της 
Ευρωπαϊκής Ένωσης και για τη διασφάλιση αυτής της υ¬ 
ποχρέωσης δεν θα πωλεί τσιγάρα σε αγοραστές που στό¬ 
χο τους θα έχουν την μεταπώληση αυτών σε αγορές ε¬ 
κτός Ελλάδας. 

• Η Ρ.Μ.Η. θα παρέχει στο Δικαιούχο όλη την αναγκαία 
τεχνολογική βοήθεια και ενημέρωση προκειμένου να μπο¬ 
ρεί να κατασκευάσει με όλη την αναγκαία ποιότητα τα σή¬ 
ματα της συμφωνίας και οι αναγκαίες δαπάνες για τη με¬ 
ταφορά της θα βαρύνουν αυτήν (Ρ.Μ.Η.), εκτός και ζητη¬ 
θεί συγκεκριμένη ενημέρωση τεχνολογικής γνώσης από 
το Δικαιούχο, οπότε και θα επιβαρυνθεί αυτός. 

• Ο Δικαιούχος συμφωνεί να αγοράζει όλα τα αναγκαία 


υλικά (συσκευασίας, άρωμα, καπνό) από εταιρείες που θα 
υποδεικνύονται από την Ρ.Μ.Η. (συμπεριλαμβάνονται και 
οι θυγατρικές της) στις ποσότητες που θα κριθούν ανα¬ 
γκαίες και θα είναι προϋπολογισμένες για τις ανάγκες 
βιομηχανοποίησης τριών μηνών και οι προμηθεύτριες ε- 
ταιρείεςτου Δικαιούχου δεν μπορούν να υποχρεωθούν να 
προμηθεύουν ποσότητες μεγαλύτερες από τις υποδει- 
χθείσες από την Ρ.Μ.Η. 

Σε ό,τι αφορά τον καπνό θα μπορεί να προστεθεί στο 
μείγμα μέχρι ποσοστού 25% και ελληνικός καπνός που θα 
αγορασθεί από καπνεμπορικές επιχειρήσεις ή παραγω¬ 
γούς, αφού εγκριθεί η ποιότητα από την Ρ.Μ.Η. 

• Η τιμή προμήθειας των καπνών που έχει ανάγκη ο 
Δικαιούχος και αγοράζονται από εταιρείες που θα υπο¬ 
δειχθούν από την Ρ.Μ.Η. θα προκαθορίζεται για κάθε η¬ 
μερολογιακό έτος και τα υπόλοιπα υλικά θα αγοράζονται 
στην τρέχουσα τιμή αγοράς η οποία θα μεταβάλλεται μό¬ 
νο μετά απά έγγραφη ειδοποίηση 90 ημερών. 

Η καταβολή εκ μέρους του Δικαιούχου στις προαναφε- 
ρόμενες εταιρείες της αξίας των αγοραζομένων ειδών θα 
γίνεται σε 75 ημέρες από την ημερομηνία εκφόρτωσης σε 
Ελληνικά λιμάνια και σε νόμισμα δολλάριο ΗΠΑ. 

• Ο Δικαιούχος αναλαμβάνει την υποχρέωση να πληρο¬ 
φορεί την Ρ.Μ.Η. 30 ημέρες μετά τη λήξη κάθε τριμήνου 
για τον αριθμά των τσιγάρων που παρήχθησαν και αυτών 
που επωλήθησαν και να δέχεται ελέγχους από την Ρ.Μ. Η. 
προς επαλήθευσή τους. 

• Ο Δικαιούχος θα καταβάλλει στην ΡΜ.Η. ως δικαίωμα 
(ΒΟΥΑΕΤΙΕ5) σε Ελληνικό νόμισμα το ισόποσο του 1,6$ 
υ.3. για κάθε 1.000 τσιγάρα που πωλούνται με τα σήματα 
της συμφωνίας. 

Το παραπάνω δικαίωμα συμπεριλαμβάνει και στρατηγι¬ 
κές προώθησης καθώς και τη διαφήμιση. 

• Πλέον των ΒΟΥΑΕΤΙΕδ ο Δικαιούχος υποχρεούται να 
καταβάλλει στην Ρ.Μ.Η. και τυχόν αναπροσαρμογή τους 
(θετική ή αρνητική) σύμφωνα μ ε την εξής διαδικασία: 

Ο Δικαιούχος υποχρεούται κάθε τρίμηνο να υποβάλλει 
στην Ρ.Μ.Η. δήλωση συνεισφοράς που υπολογίζεται σαν 
η διαφορά των εισπράξεων απά την πώληση των τσιγά¬ 
ρων και των εξόδων που αντιστοιχούν στην αγορά κα¬ 
πνού, αρωματικών υλικών, υλικών συσκευασίας, κόστους 
τεχνολογικής βοήθειας, που ζητήθηκε από το Δικαιούχο, 
φόροι και τέλη που αντιστοιχούν στην παραγωγή, κόστος 
βιομηχανοποίησης ίσο με 373 δρχ. για κάθε 1.100 τσιγά¬ 
ρα, έξοδα πώλησης 37 δρχ. ανά 1.000 τσιγάρα και τα έξο¬ 
δα του ορκωτού λογιστή προκειμένου να ελέγξει το 
Δικαιούχο ως προς την τήρηση των συμβατικών του υπο¬ 
χρεώσεων. 

Ως εισπράξεις θεωρούνται όλα τα εισπραχθέντα ποσά 
από κάθε είδος πώλησης μειωμένα κατά 5%, (έκπτωση). 

Στο εναπομένον ποσόν υπολογίζεται το 47%, και συ- 
γκρίνεται με το 50% μείον 3 Ελληνικές δραχμές και από το 
μικρότρο των δύο αφαιρείται το 50% των εξόδων διαφή¬ 
μισης και παραγωγής με την προϋπόθεση ότι δεν θα υπε- 
βαίνει για τη διάρκεια ολόκληρου του έτους το 1 /2 του πο¬ 
σού που έχει συμφωνηθεί με την Ρ.Μ.Η. και έχει ανώτατο 
ύψος τα 50 σεντς ανά 1.000 τσιγάρα. 

Το ποσό που προκύτπει ως υπόλοιπο το συγκρίνουμε με 
αυτό των 1,66 $ 113 και αν είναι μικρότερο, η Ρ.Μ.Η. επι¬ 
στρέφει τη διαφορά αν είναι μεγαλύτερο, η Δικαιούχος 
πληρώνει στην Ρ.Μ.Η. τη διαφορά. 

Σε κάθε όμως περίτπωση και προκειμένου η Ρ.Μ.Η. να 
διασφαλίζει πληρωμή καθαρών δικαιωμάτων ύψους 50 

σεντς ανά 1.000 τσιγάρα μείον 3 Ελληνικές δραχμές, η κά¬ 
θε πληρωμή του Δικαιούχου θα είναι κατ’ ανώτατο όριο 
1,16 σεντς πλέον 3 Ελληνικών δραχμών. 

• Ο Δικαιούχος αναλαμβάνει την υποχρέωση να γνωρί¬ 
σει κάθε πληροφορία που θα του ζητηθεί ακόμη και το ύ¬ 
ψος της λιανικής τιμής ή τιμής διάθεσης γενικότερα. 

• Ο Δικαιούχος αναλαμβάνει να προστατεύει τα σήμα¬ 
τα και τα δικαιώματα βιομηχανικής ιδιοκτησίας σύμφωνα 
με τους Ελληνικούς νόμους και να συνδράμει την Ρ.Μ.Η. 
στη διεκδίκηση των δικαιωμάτων της από προσβολή τρί¬ 
των. 

• Ο Δικαιούχος αναλαμβάνει την υποχρέωση να προω¬ 
θεί και διαφημίζει τα σήματα σύμφωνα με τις οδηγίες της 
Ρ.Μ.Η., η οποία συμφωνεί όταν είναι δυνατόν να τον προ¬ 
μηθεύει με την αναγκαία στρατηγική καθώς και με συμ¬ 
βουλές και με τα αναγκαία υλικά. 

Η δαπάνη της διαφήμισης συμφωνείται από κοινού κατ’ 
έτος και εφόσον δεν γίνει δυνατή η συμφωνία το ποσό θα 
είναι ίσο με το ποσό του προηγουμένου ημερολογιακού έ¬ 
τους αυξημένο κατά 50% υπό την προϋπόθεση ότι η δα¬ 
πάνη του Δικαιούχου δεν θα είναι μεγαλύτερη των 50 σε¬ 
ντς ανά 1.000 τσιγάρα. 

Τα δικαιώματα της επωνυμίας και βιομηχανικής ιδιοκτη¬ 
σίας καθώς και της πνευματικής θα ανήκουν στη Ρ.Μ.Η. 

• Ο Δικαιούχος αναλαμβάνει την υποχρέωση της πλή¬ 
ρους εχεμύθειας σε ό,τι σχετίζεται με την παρεχόμενη τε¬ 
χνογνωσία. 

• Η Ρ.Μ.Η. αναλαμβάνειτην υποχρέωση να μην επιτρέ¬ 
ψει την εκμετάλλευση σήματός της (και θυγατρικών της 
εταιρειών) στην Ελλάδα πριν δώσει τη δυνατότητα στο 
Δικαιούχο με τους ίδιους όρους να εντάξει στην παραγω¬ 
γή του διαδικασία το υπό παραχώρηση προς εκμετάλλευ¬ 
ση σήμα. 

• Ο Δικαιούχος αναλαμβάνειτην υποχρέωση να μην κα¬ 
τασκευάζει και διακινεί σήματα που δεν του ανήκουν ε¬ 
κτός των σημάτων ΘΑΙΙΕΟΙδΕδ και ΘΙΤΑΝΕδ. 

2. Μετά τη σύναψη της παραπάνω σύμβασης η καταγ- 
γέλουσα εταιρεία ΚΑΕ Α.Ε., η οποία εκμεταλλεύεται όλα 
τα καταστήματα αφορολογήτων ειδών στην Ελλάδα που 
βρίσκονται στα αεροδρόμια, λιμάνια και σύνορα δυνάμει 
των διατάξεωντου Π.Δ. 86/1979, προμηθευόταντα τσιγά¬ 
ρα ΜΑΡΕΒΟΡΟ παραγωγής της ΠΑΠΑΣΤΡΑΤΟΣ ΑΒΕΣ 
μέσω της θυγατρικής της εταιρείας ΙΟΝΙΚΗ Α.Ε.Ε. (λόγω 
απαγόρευσης από την κειμένη νομοθεσία απ' ευθείας πώ¬ 
λησης - άρθρο 3 Α.Ν. 590/37 σε συνδυασμό με το άρθρο 
1 Ν. 1994/52 και το άρθρο 7 παρ. 1 και 2 Ν. 2805/54). 
Παράλληλα, η ΚΑΕ Α.Ε. προμηθευόταν ορισμένους τύ¬ 
πους τσιγάρων ΜΑΡΕΒΟΡΟ από την Ολλανδική εταιρεία 
Ρ.Μ.Η., ιδιαίτερα για τα καταστήματά της που βρίσκονται 
σε λιμάνια και αεροδρόμια της Δυτικής Ελλάδας. 

3. Στις 21.2.1992, η Ρ.Μ.Η. με επιστολή της ανακοίνωσε 
στην ΚΑΕ Α.Ε. ότι μετά την 31.5.1992 η προμήθεια τσιγά¬ 
ρων ΜΑΡΕΒΟΡΟ δεν θα γίνεται από την ΠΑΠΑΣΤΡΑΤΟΣ 
ΑΒΕΣ, αλλά μόνον από το εργοστάσιο της Ρ.Μ. Ολ¬ 
λανδίας, χωρίς να αλλάζει ο διανομέας που παρέμενε η 
ΙΟΝΙΚΗ Α.Ε.Ε.,, θυγατρική της ΠΑΠΑΣΤΡΑΤΟΣ ΑΒΕΣ. Οι 
επιχειρηματικοί λόγοι που επέβαλαν την αλλαγή προμη¬ 
θευτή, ήταν κατά την Ρ.Μ.Η., η ανάγκη διασφάλισης ομοι¬ 
ομορφίας στη συσκευασία, τη γεύση και τη διαφήμιση 
των τσιγάρων ΜΑΡΕΒΟΡΟ στις ειδικές και ιδιόμορφες α¬ 
γορές των καταστημάτων αφορολογήτων ειδών της 
Ευρώπης. Γιατην εξυπηρέτηση αυτού του σκοπού ο όμι¬ 
λος .Ρ.Μ. είχε επιδιώξει και επιτύχει όλα τα αφορολόγητα 


καταστήματα των χωρών της Ευρωπαϊκής Ένωσης, συ- 
μπεριλαμβανομένης πλέον και της Ισπανίας, να προμη¬ 
θεύονται τα προϊόντα καπνού ΜΑΡΕΒΟΡΟ όχι από τους 
τοπικούς παραγωγούς, αλλά απότο εργοστάσιο της Ρ.Μ. 
Ολλανδίας. 

Με νεότερη επιστολή της στις 24.2.1992 η Ρ. Μ. γνωστο¬ 
ποίησε στην ΚΑΕ Α.Ε. τους νέους όρους που πρότεινε, 
προκειμένου να επιτευχθεί συμφωνία σε θέματα προβο¬ 
λής και διαφήμισης εντός του χώρου πώλησης των ΚΑΕ, 
αναλαμβάνοντας ένα ύψος δαπάνης για διαφημιστική 
προβολή και ζητώντας σε αντάλλαγμα την εξασφάλιση 
περισσοτέρων χώρων προβολής, το δικαίωμα εξασφάλι¬ 
σης των πλέον προνομιούχων χώρων προβολής όχι με 
τους ίσους χρόνους που όπως η ίδια δέχεται ίσχυαν μέχρι 
την ημερομηνία της επιστολής αλλά ευνοϊκότερους γι’ 
αυτήν και τέλος γνώση όλων των πωλήσεωνπουαφορούν 
τους ανταγωνιστές της καθώς και του συνόλου των ΚΑΕ. 

Η ΚΑΕ Α.Ε. με την από 3.3.1992 απαντητική επιστολή 
της φαίνεται να αποδέχεται τους όρους της Ρ.Μ., εκτιμώ¬ 
ντας δε ότι η αλλαγή προμηθευτή συνεπάγεται γι’ αυτήν 
μεγάλες απώλειες κέρδους προς όφελος της Ρ.Μ.Η., ζή¬ 
τησε ως αντάλλαγμα, το 1992 να ισχύουν οι τιμές του 
1991, να τηρηθεί το ύψος της διαφημιστικής δαπάνης ό¬ 
πως προτεινόταν από την Ρ.Μ.Η., να διερυνθεί η πίστωση 
κατά 15 ημέρες, να υπάρξει μίας μορφής επιδότηση στις 
αγορές των συνοριακών καταστημάτων καθώς και έκ¬ 
πτωση 300 δρχ. στα πολυπακέτα και τέλος η ΙΟΝΙΚΗ 
Α.Ε.Ε. να παραδίδει έγκαιρα τις παραγγελίες όπως μέχρι 
τότε. 

Η Ρ.Μ.ήλθε με την από 2.4.1992 επιστολή της προς την 
ΚΑΕ Α. Ε. και επιβεβαίωσε ότι οι τιμές θα παραμείνουν στο 
ύψος του 1991, η διαφημιστική δαπάνη θα είναι αυξημένη 
κατά 25% και θα ανέλθει στις 155.000 $ ΕΙ.3. Επίσης γνω¬ 
στοποίησε στην ΚΑΕ: α) την επίτευξη συμφωνίας μεταξύ 
Ρ.Μ.Η. και ΙΟΝΙΚΗΣ ΑΕΕ για αποθήκευση των προϊόντων 
της συμφωνίας στις εγκαταστάσεις της ΚΑΕ Α.Ε. προκει¬ 
μένου να υπάρχει έγκαιρη εξυπηρέτηση των παραγγε¬ 
λιών με έμμεσο όφελος για την ΚΑΕ Α.Ε. την αξιοποίηση 
των αποθηκευτικών της χώρων κατά τρόπο ευνοϊκότερο 
γι’ αυτήν καθώς και β) την προσφορά υπηρεσιών ειδικού 
αρχιτέκτονα για το σχεδίασμά νέου καταστήματος στην 
Αερολιμένα Αθηνών, διευκρινίζοντας ότι οι υπόλοιποι ό¬ 
ροι που περιέχονται στην από 21.2.1992 επιστολή παρα¬ 
μένουν σε ισχύ. Ακολούθησαν διάφορες άλλες επιστολές 
με τις οποίες ρυθμίστηκαν περαιτέρω οι εμπορικοί όροι 
της συμφωνίας. 

4. Παράλληλα, η Ρ.Μ.Η. και η ΠΑΠΑΣΤΡΑΤΟΣ ΑΒΕΣ 
τροποποίησαν τη μεταξύ τους σύμβαση και συμφώνησαν 
ότι περιοχή δράσης της τελευταίας θα είναι εφεξής ολό¬ 
κληρη η Ελληνική Επικράτεια με εξαίρεση την ειδική και ι¬ 
διόμορφη αγορά των καταστημάτων αφορολογήτων ει¬ 
δών. 

5. Στα πλαίσια της συμφωνίας της με την Ρ.Μ.Η., η ΚΑΕ 
Α. Ε. προμηθευόταν έκτοτε επί δύο σχεδόν έτη συνεχώς ό¬ 
λα τα προϊόντα καπνού με το σήμα ΜΑΠΕΒΟΗΟ (και όχι 
μόνον όσα δεν παράγονταν στην Ελλάδα) από τη Ρ.Μ. 
ΗΟΕΕΑΝϋ μέχρι την 24.3.1994. 

Στις 24.3.94 η ΚΑΕ Α.Ε. ζήτησε από την ΠΑΠΑΣΤΡΑΤΟΣ 
ΑΒΕΣ με δεκατέσσερις (14) παραγγελίες να αγοράσει 
ποσότητες τσιγάρων ΜΑΡΕΒΟΡΟ συνολικής αξίας 
59.549.000 δραχμών. Η ΠΑΠΑΣΤΡΑΤΟΣ ΑΒΕΣ με την από 
12.4.1994 επιστολή της επισήμανε στην ΚΑΕ Α.Ε. την έλ¬ 
λειψη συμβατικής εξουσιοδότησης για την αγορά αφορο- 

λογήτων και της υπέδειξε να εξακολουθήσει να στέλνει 
τις παραγγελίες της στην ΙΟΝΙΚΗ Α.Ε.Ε. για να παραλαμ- 
βάνει τα προϊόντα ΜΑΠΕΒΟΡΟ που παράγει η Ρ.Μ. 
ΗΟΕΕΑΝΟ Β.ν. 

Κατόπιν της άρνησης της ΠΑΠΑΣΤΡΑΤΟΣ ΑΒΕΣ να ε- 
κτελέσειτις παραπάνω παραγγελίες η ΚΑΕΑ.Ε. κατέθεσε 
την υπό κρίση καταγγελία. 

Κατά μεν τη διάταξη του άρθρου 1 παρ. 1 του Ν. 
703/1977 απαγορεύονται όλες οι συμφωνίες μεταξύ επι¬ 
χειρήσεων και οποιασδήποτε μορφής εναρμονισμένη 
πρακτική επιχειρήσεων, οι οποίες έχουν ως αντικείμενο ή 
αποτέλεσμα την παρακώλυση, τον περιορισμό ή τη νό- 
θευση του ανταγωνισμού, συνίστανται δε μεταξύ άλλων 
(εδαφ. δ’) και στην εφαρμογή στο εμπόριο ανίσων όρων 
για ισοδύναμες παροχές κατά τρόπο που δυσχεραίνει τον 
ανταγωνισμό και ιδιαίτερα στην αδικαιολόγητη άρνηση 
πώλησης, αγοράς ή άλλη συναλλαγής. Κατά δετή διάτα¬ 
ξη του άρθρου 2 περ. γ’ απαγορεύεται η καταχρηστική εκ¬ 
μετάλλευση από μία ή περισσότερες επιχειρήσεις της δε¬ 
σπόζουσας θέσης τους στο σύνολο ή μέρος της αγοράς 
της χώρας και ιδιαίτερα στην αδικαιολόγητη άρνηση πω- 
λήσεων κατά τρόπο ώστε κάποιες επιχειρήσεις να τίθε¬ 
νται σε ανταγωνιστικά μειονεκτική θέση. 

Επίσης, κατά το άθρο 11 του αυτού νόμου, ύστερα από 
αίτηση των ενδιαφερομένων επιχειρήσεων η Επιτροπή 
Ανταγωνισμού πιστοποιεί ότι με βάση τα γνωστά σ’ αυτήν 
στοιχεία δεν υφίσταται παράβαση των διατάξεων των άρ¬ 
θρων 1 παρ. 1,2 και 2α, ενώ κατά το άρθρο 13 η Επιτροπή 
Ανταγωνισμού δικαιούται να ανακαλέσει την απόφασή 
της σχετικά με την μη ύπαρξη παράβασης των απαγορεύ¬ 
σεων των άρθρων Ιπαρ. 1,2 και 2α αν από αυτεπάγγελτη 
έρευνα, καταγγελία ή άλλο τρόπο περιέλθουν σε γνώση 
της στοιχεία τα οποία δεν είχαν τεθεί υπόψη της ή προέ- 
κυψαν σε χρόνο μεταγενέστερο της έκδοσης απόφασης 
και τα οποία αποδεικνύουν παράβαση των άρθρων αυ¬ 
τών. 

Κατά την έννοια των παραπάνω διατάξεων, η άρνηση 
πώλησης έχει ως αντικείμενο ή αποτέλεσμα την παρακώ¬ 
λυση, τον περιορισμό ή τη νόθευση του ανταγωνισμού ή 
συνιστά καταχρηστική εκμετάλλευση της δεσπόζουσας 
θέσης της επιχείρησης μόνο όταν είναι αδικαιολόγητη. Η 
δε δυνατότητα ανάκλησης αρνητικής πιστοποίησης πε¬ 
ριορίζεται μόνο στις περιπτώσεις στις οποίες περιέρχο¬ 
νται σε γνώση ης Επιτροπής Ανταγωνισμού στοιχεία τα ο¬ 
ποία δεν είχαν τεθεί υπόψη της ή οψιγενή και τα οποία α¬ 
ντίθετα με την αρχική κρίση της, αποδεικνύουν παράβαση 
των άρθρων 1 και2του Ν. 703/1977, δηλαδή όταν επήλθε 
μεταβολή των δεδομένων ως προς ένα τουλάχιστον στοι¬ 
χείο θεμελιώδους σημασίας για την απόφαση. Ως νέα 
στοιχεία, για την ασφάλεια του δικαίου και των συναλλα¬ 
γών, δεν είναι δυνατόν να θεωρηθούν η διαφοροποίηση 
της νομολογίας της Επιτροπής Ανταγωνισμού, των 
Δικαστηρίων, της Ευρωπαϊκής Επιτροπής ή του 
Δικαστηρίου Ευρωπαϊκών Κοινοτήτων ή ακόμη και η αλ¬ 
λαγή της νομοθεσίας (Επ. Αντ. 218/1995 - ΔΕΕ 6/1995 σελ. 
505). 

Η σύμβαση παραχώρησης τεχνογνωσίας για την 
παραγωγή τσιγάρων με το σήμα ΜΑΒΕΒΟΒΟ και δικαι¬ 
ώματος χρήσης του σήματος αυτού που συνήφθη 
μεταξύ της Ρ.Μ.Η. και της ΠΑΠΑΣΤΡΑΤΟΣ ΑΒΕΣ το 
1982 έχει ήδη κριθεί ως νόμιμη και συμβατή με το 
άρθρο 1 παρ. 1 του Ν. 703/1977 από την ΕΠΑ και γι’ αυ¬ 
τό με την απόφαση 25/21.1.1982 χορηγήθηκε αρνητική 
πιστοποίηση αυτής. 


Η ανωτέρω αρνητική πιστοποίηση έχει αόριστη διάρ¬ 
κεια, ισχύει μέχρις ότου ανακληθεί κατά τις προϋποθέ¬ 
σεις του νόμου και όπως προκύπτει από τα άρθρα 11 
του Ν. 703/1977 και 2 του Κανονισμού ΕΚ 17/62 καλύ¬ 
πτει όχι μόνον την αρχική σύμβαση, αλλά και ενδεχόμε¬ 
νες μελλοντικές τροποποιήσεις με την προϋπόθεση ότι 
οι τροποποιήσεις αυτές δεν παραβιάζουν τη διάταξη 
του άρθρου 1 παρ. 1 του Ν. 703/1977 και δεν θίγουν τα 
βασικά χαρακτηριστικά της κριθείσας σύμπραξης, η 
οποία στην προκειμένη περίπτωση αντικείμενο έχει την 
παραχώρηση αποκλειστικού και αμεταβίβαστου περαι¬ 
τέρω δικαιώματος χρησιμοποίησης μεθοδολογίας ή 
τεχνογνωσίας και σήματος σε μια προκαθορισμένη 
περιοχή και με τους συνήθεις στις οικιακές συμβάσεις 
όρους. 

Στις συμβάσεις παραχώρησης τεχνογνωσίας ή δικαι¬ 
ώματος χρήσης σήματος οι περιοριστικοί όροι που 
είναι συμφυείς με το περιεχόμενο της παραχώρησης 
δεν αντιτίθενται στο άρθρο 1 παρ. 1 (Ε.Α. 252/95). Το 
άρθρο 1 παρ. 1 του Ν. 703/1977 εφαρμόζεται όταν το 
συνολικό αποτέλεσμα είναι η εξάλειψη των ανταγωνι¬ 
στικών συνθηκών και όχι ο σχετικός περιορισμός της 
πλήρους ελευθερίας δράσης που συμφωνούν οι συμ¬ 
βαλλόμενοι και που απορρέει από τη φύση της σύμβα¬ 
σης παραχώρησης. Η δε υποχρέωση του δικαιοδόχου 
να περιορίζει την εκμετάλλευση της παραχωρούμενης 
τεχνολογίας σε μια ή περισσότερες αγορές προϊόντων 
δεν περιορίζει τον ανταγωνισμό, εφόσον ο δικαιοπάρο- 
χος μπορεί να θεωρηθεί ότι έχει το δικαίωμα να μεταβι¬ 
βάσει την τεχνογνωσία μόνο για περιορισμένο σκοπό 
και με την προϋπόθεση ότι ο περιορισμός αυτός δεν 
αποτελεί καλυμμένο τρόπο κατανομής της πελατείας 
(βλ. Καν. ΕΟΚ 556/89 παρ. 16 προοιμίου). 

Στα πλαίσια αυτά η ϋπαρξη εδαφικών περιορισμών 
στις συμβάσεις παραχώρησης τεχνογνωσίας και δικαι¬ 
ώματος χρήσης σήματος συνιστά κατ' αρχήν επιτρεπτό 
περιορισμό του ανατγωνισμού. Γι’ αυτό η αρχική σϋμ- 
βαση της Ρ.Μ.Η. και της ΠΑΠΑΣΤΡΑΤΟΣ ΑΒΕΣ κρίθηκε 
από την Ε.Α. με την 25/82 απόφασή της νόμιμη και συμ¬ 
βατή με το άρθρο 1 παρ. 1 του Ν. 703/1977 ανεξάρτητα 
από το γεγονός ότι εκάλυπτε ολόκληρη την Ελληνική 
Επικράτεια, συμπεριλαμβανομένων και καταστημάτων 
αφορολογήτων ειδών. Η αρχική σύμβαση θα ήταν νόμι¬ 
μη και συμβατή και αν η ισχύς της περιοριζόταν σε 
τμήμα της Ελληνικής Επικράτειας ή αν απέκλειε την 
αγορά αφορολογήτων ( ΟυΤΥ-ΡΒΕΕ), η οποία μάλιστα 
αποτελεί χωριστή σχετική αγορά, διαφορετική από 
αυτή της υπόλοιπης χώρας. Το δε γεγονός ότι τα κατα¬ 
στήματα αφορολογήτων ειδών αποτελούν χωριστή σχε¬ 
τική αγορά έχει γίνει δεκτά και από το ΔΕΚ (Υπόθεση 
Οαπιρατί 1978/170/69 - υπόθεση ΟίεΙίΙΙθΓδ Οο. ϋά 
1980/Ε233/43), διότι αναγνώρισε ότι οι πελάτες αυτής 
της αγοράς είναι άτομα που μετακινούνται από τη μία 
χώρα στην άλλη, επισκέπτονται περισσότερα του ενός 
αεροδρόμια, κάνουν συγκρίσεις και αναζητούν στεθερά 
χαρακτηριστικά στα αφορολόγητα προϊόντα που προ¬ 
μηθεύονται. 

Η τροποιητική σύμβαση μεταξύ της Ρ.Μ.Η. και της 
ΠΑΠΑΣΤΡΑΤΟΣ ΑΒΕΣ, με την οποία αποκλείστηκε η 
Ελληνική αφορολόγητη αγορά από το πεδίο ισχύος της 
αρχικής σύμβασης, εντάσσεται στη γενικότερη επιχει¬ 
ρηματική επιδίωξη της ιδιοκτήτριας του σήματος 
ΜΑΒΕΒΟΒΟ Ρ.Μ., τα καταστήματα αφορολογήτων 

ειδών όλων των χωρών της Ευρωπαϊκής Ένωσης να 
προμηθεύονται τα προϊόντα με το σήμα ΜΑΗίΒΟΗΟ 
από το εργοστάσιο στην Ολλανδία και όχι από τους 
κατά τάπους παραχωρησιούχους των σημάτων, ώστε 
να διασφαλίζεται η πλήρης ομοιομορφία του σήματος 
στη συγκεκριμένη ειδική (ΟυΤΥ-ΡΡΕΕ) αγορά της 
Ευρώπης. Η ομοιομορφία αφορά τόσο τις προδιαγρα¬ 
φές των τσιγάρων όσο και τον τρόπο και τις μεθόδους 
παρουσίαασης και προώθησης των προϊόντων που για 
τεχνικούς λόγους είναι αντικειμενικά αδύνατο να επι¬ 
τευχθεί κατά τρόπο απόλυτο και σε επίπεδο γεύσης και 
σε επίπεδο τρόπου διάθεσης και προβολής του προϊό¬ 
ντος από το σύνολο των παραχωρησιούχων στις διάφο¬ 
ρες Ευρωπαϊκές χώρες. 

Η επιδίωξη της απάλυτης ομοιομορφίας του προϊό¬ 
ντος σε μια συγκεκριμένη αγορά, την αφορολόγητη 
αγορά της ευρωπαϊκής Ένωσης εν προκειμένω, είναι 
επιχειρηματικά εύλογη και θεμιτή και συνιστά επιχειρη¬ 
ματική στρατηγική όλων των δικαιούχων σημάτων προϊ¬ 
όντων καπνού διεθνώς. 

Ήδη, όλα τα καταστήματα αφορολογήτων ειδών των 
χωρών της Ευρωπαϊκής Ένωσης προμηθεύονται προϊό¬ 
ντα με το σήμα ΜΑΡΕΒΟΗΟ από το εργοστάσιο της 
Ρ.Μ. στην Ολλανδία, συμπαριλαμβανομένων και αυτών 
της Ισπανίας πό μέχρι τελευταίως τα προμηθευόταν 
από την κρατική μονοπωλιακή εταιρεία ΤαόαοαΙθΓα, δια- 
κιούχο του σήματος και της τεχνογνωσίας (βλ. ένορκες 
βεβαιώσεις ννΠΙίαπι Τάοπι&δ ΜαΓίίη και Ηυ 9 ά δίπιοη 
Βγ 353 ), ενώ ουδεμία υπήρξε αμφισβήτηση από τις κατά 
τόπους αρχές ανταγωνισμού για τη νομιμότητα της 
αλλαγής προμηθευτή. 

Η τροποποιητική της αρχικής σύμβασης Ρ.Μ.Η- 
ΠΑΠΑΣΤΡΑΤΟΣ ΑΒΕΣ συνήφθη αφού προηγουμένως η 
καταγγέλουσα εταιρεία ΚΑΕ Α.Ε.Ε είχε συμφωνήσει για 
την αλλαγή προμηθευτή και για τη συναίνεσή της έλαβε 
μια σειρά αντισταθμιστικών παροχών που αναφέρονται 
ανωτέρω. 

Οι αντισταθμιστικές παροχές προς την ΚΑΕ Α.Ε., το 
γεγονός ότι την περίοδο 1988 - 1991 οι τιμές της διάθε¬ 
σης των τσιγάρων ΜΑΗ1.ΒΟΡΟ στα ΚΑΕ ήσαν τουλάχι¬ 
στον 10% και μέχρι 24% από τις τιμές διάθεσης στο 
χονδρεμπόριο (διότι η έλλειψη φόρων άφηνε περιθώρια 
για τιμές με υψηλότερα ποσοστά κέρδους και για τον 
προμηθευτή και για τα ΚΑΕ), το γεγονός ότι η ΚΑΕ Α.Ε. 
διέθετε τα τσιγάρα στο καταναλωτικό κοινό με ανώτατο 
επιτρεπόμενο όριο μικτού κέρδους (120%) ανεξάρτητα 
από την πηγή προμήθειας και τέλος το γεγονός ότι η 
ικανοποίηση των προσδοκιών του καταναλωτικού κοι¬ 
νού της Ευρωπαϊκής αφορολόγητης αγοράς ως προς 
τα συγκεκριμένα τσιγάρα, επιδρούσε θετικά στις πωλή- 
σεις, αποτελούν παράγοντες που περιορίζουν αισθητά 
τις ενδεχόμενες αρνητικές επιπτώσεις στην κερδοφο¬ 
ρία της ΚΑΕ Α.Ε. από την αλλαγή προμηθευτή για τις 
οποίες, όμως, δεν κατατέθηκαν συγκεκριμένα στοιχεία. 

Όσον αφορά την ΠΑΠΑΣΤΡΑΤΟΣ ΑΒΕΣ, η τροποποιη- 
τική σύμβαση, όπως η ίδια συνομολογεί δεν έθιξε 
καθόλου τα επιχειρηματικά της συμφέροντα, κατ’ 
αρχήν διότι η προμήθεια τσιγάρων ΜΑΒΕΒΟΡΟ στην 
ΚΑΕ Α.Ε. αποτελσύσε ποσσοστό μικρότερο από το 3% 
του συνόλου των πωλήσεων τσιγάρων ΜΑΒΙΒΟΒΟ που 
έκανε.. Επιπλέον η εταιρεία δεν θα ήταν σε θέση να 
αντιμετωπίσει κερδοφόρα τα έξοδα που προκύπτουν 
από τα εξειδικευμένα υλικά προώθησης του προϊόντος 


και τις άλλες διαφημιστικές παροχές προς τον κατανα¬ 
λωτή και την ευελιξία στην παραγωγή που απαιτούν οι 
βραχυπρόθεσμες αλλαγές στην εμφάνιση και πώληση 
των τσιγάρων (αλλαγές για παράδειγμα συσκευασιών 
των 400, 600 ή 1.000 τσιγάρων ανά μήνα ή από παραγ¬ 
γελία σε παραγγελία), προκειμένου να εξασφαλίσει 
τουλάχιστον σε επίπεδο προβολής και προώθησης την 
ομοιομορφία του προϊόντος με αυτή της λοιπής αφορο¬ 
λόγητης Ευρωπαϊκής αγοράς. Αντίθετα η Ρ.Μ. είναι σε 
θέση ν’ αντιμετωπίσει τα πιο πάνω έξοδα με αποτέλε¬ 
σμα θετικά για το προϊόν, το οποίο έτσι θα ανταποκρί- 
νεται στις προσδοκίες του ειδικού καταναλωτικού κοι¬ 
νού των ΚΑΕ ως προς τη σύνθεση γεύσης και την 
παρουσίαση του συγκεκριμένου τσιγάρου και στα ΚΑΕ 
της Ελληνικής Επικράτειας. Το γεγονός αυτό αποβαίνει 
θετικός εμπορικός παράγων στην εδραίωση της καλής 
φήμης και του παραγόμενου στην Ελλάδα ΜΑΒΙΒΟΡΟ. 
Η ωφέλεια που προκύπτει από την ΠΑΠΑΣΤΡΑΤΟΣ 
ΑΒΕΣ είναι για το λόγο αυτό πολλαπλώς μεγαλύτερη 
από την αφαίρεση ενός ελαχίστου ποσοστού αγοράς. 
Επιπλέον , η προμήθεια των τσιγάρων από την 
Ολλανδία προς την ΚΑΕ Α.Ε. θα γινόταν πάλι μέσω της 
θυγατρικής της εταιρείας ΙΟΝΙΚΗ Α.Ε.. έτσι το οικονομι¬ 
κό αποτέλεσμα θα ήταν ευνοϊκότερο για τον όμιλο 
ΠΑΠΑΣΤΡΑΤΟΣ ΑΒΕΣ - ΙΟΝΙΚΗ Α.Ε., ο οποίος χωρίς να 
μειώσει τα έσοδά του θα μείωνε τις δαπάνες του. Αλλά 
και απά πλευράς καλής πίστης και σχέσεων συνεργα¬ 
σίας η ΠΑΠΑΣΤΡΑΤΟΣ ΑΒΕΣ έκρινε ότι δεν θα μπορού¬ 
σε να αρνηθεί την προτεινόμενη τροποποίηση της σύμ¬ 
βασης παροχής άδειας παραγωγής των τσιγάρων 
ΜΑΒίΒΟΒΟ, η οποία ιακανοποιούσε τις λειτουργικές 
και εμπορικές ανάγκες της δικαιοπαράχου. 

Κατ’ ακολουθίαν η τροποποιητική σύμβαση που συνή¬ 
φθη μεταξύ Ρ.Μ.Η. και της ΠΑΠΑΣΤΡΑΤΟΣ ΑΒΕΣ, με 
την οποία η ΚΑΕ Α.Ε. υποχρεώνεται να προμηθεύεται 
τα τσιγάρα με το σήμα ΜΑΒΕΒΟΒΟ στη συσκευασία 
που παράγει η ΠΑΠΑΣΤΡΑΤΟΣ ΑΒΕΣ από το εργοστά¬ 
σιο της Ρ.Μ., στην Ολλανδία, δεν επιβάλλει επαχθείς, 
αυθαίρετους και άνισους όρους συναλλαγής σε βάρος 
της, αφού διασφαλίζονται τα εύλογα επιχειρηματικά 
συμφέροντα της Ρ.Μ., χωρίς να παραβιάζονται υπέρμε¬ 
τρα τα συμφέροντα της ΚΑΕ Α.Ε. και να αναιρείται η 
αρχή της αναλογικότητας των εκατέρωθεν συμφερά- 
ντων, ενώ οι ίδιοι όροι συναλλαγής ισχύουν για όλα τα 
καταστήματα αφορολογήτων ειδών των χωρών της 
Ευρωπαϊκής Ένωσης. 

Με βάση τα προεκτεθέντα η σύμβαση με την οποία η 
Ρ.Μ.Η. και η ΠΑΠΑΣΤΡΑΤΟΣ ΑΒΕΣ τροποποίησαν την 
αρχική, για την οποία χορηγήθηκε αρνητική πιστοποίη¬ 
ση με την 25/82 απόφαση της Ε.Α. και εξαίρεσαν την 
αγορά των Καταστημάτων Αφορολογήτων Ειδών από 
το πεδίο ισχύος της, δεν αντιτίθεται στο άρθρο 1 παρ. 1 
του Ν. 703/1977, καλύπτεται από την υφιστάμενη αρνη¬ 
τική πιστοποίηση και συνεπώς δεν υφίσταται υποχρέω¬ 
ση γνωστοποίηση αυτής σύμφωνα με το άρθρο 21 Ν. 
703/1977, ούτε αποτελεί νέο στοιχείο που μπορεί να 
δικαιολογήσει την ανάκληση της αρνητικής πιστοποίη¬ 
σης. Η δε άρνησης της ΠΑΠΑΣΤΡΑΤΟΣ ΑΒΕΣ να εκτε- 
λέσει τις από 24.3.1994 παραγγελίες της ΚΑΕ Α.Ε. δε 
συνιστά αδικαιολόγητη άρνηση πώλησης. 

Πάτους λόγους αυτούς, απορρίπτει την από 26.4.1994 

με αρ. πρωτ. 479/94 προσφυγή της εταιρείας ΚΑΤΑΣΤΗ¬ 
ΜΑΤΑ ΑΦΟΡΟΛΟΓΗΤΩΝ ΕΙΔΩΝ Α.Ε. 

Η απόφαση εκδόθηκετην 4 Οκτωβρίου 1996. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Εισηγητής Ο Προεδρεύων 

ΛΕΩΝΙΔΑΣ ΝΙΚΟΛΟΥΖΟΣ ΜΙΧΑΗΛ ΦΡΑΓΚΟΣ 

Η Γραμματέας 

ΑΛΕΞΑΝΔΡΑ ΜΑΡΙΑ ΤΑΡΑΜΠΙΚΟΥ 

-φ- 

( 2 ) 

ΑΠΟΦΑΣΗ 37/1996 

Καταγγελία της εταιρείας «ΚΑΤΑΣΤΗΜΑΤΑ ΑΦΟΡΟΛΟ¬ 
ΓΗΤΩΝ ΕΙΔΩΝ Α.Ε.» κατά της εταιρείας «ΒΟΤΗΜΑΝ3 
ΗΕυ-Α3 ΑΕΒΕ», για άρνηση πώλησης τσιγάρων 
ΒΟΤΗΜΑΝ3, που φέρεται ότι συνιστά παράβαση των 
άρθρων 1 & 2 του Ν. 703/77. 

Η ΕΠΙΤΡΟΠΗ ΑΝΤΑΓΩΝΙΣΜΟΥ - ΤΜΗΜΑ Α’ 

Συνεδρίασε με τετραμελή σύνθεση, σύμφωνα με την 
υπ’ αριθμ. 1/1995 απόφασή της, στην αίθουσα 611 του 
Υπουργείου Ανάπτυξης (τέως Εμπορίου) την 13η Δε¬ 
κεμβρίου 1995 και ώρα 11 π.μ. με την εξής σύνθεση: 

Προεδρεύων: Μιχαήλ Φράγκος, κωλυομένου του τακτι¬ 
κού Νικολάου Σακελλαρόπουλου. 

Μέλη: Κωνσταντίνος Ηλιόπουλος, Λεωνίδας Νικολού- 
ζος (εισηγητής), Δημήτριος Τζουγανάτος. 

Γ ραμματέας: Αλεξάνδρα - Μαρία Ταραμπίκου. 

Θέμα της συνεδρίασης η καταγγελία της εταιρείας 
ΚΑΤΑΣΤΗΜΑΤΑ ΑΦΟΡΟΛΟΓΗΤΩΝ ΕΙΔΩΝ Α.Ε. κατά της 
εταιρείας Ρ(ΟΤΗΜΑΝ3 ΗΕυ_Α3 ΑΕΒΕ», για άρνηση πώ¬ 
λησης τσιγάρων ΡΙΟΤΗΜΑΝ3, του φέρεται ότι συνιστά 
παράβαση των άρθρων 1 & 2 του Ν. 703/77. 

Η υπό κρίση καταγγελία συνεξετάσθηκε από την 
Επιτροπή με τις καταγγελίες τηι:; εταιρείας Καταστήματα 
Αφορολογήτων Ειδών Α.Ε. κατά των εταιρειών: α) 
ΠΑΠΑΣΤΡΑΤΟΣ ΑΒΕΣ, για άρνηση πώλησης τσιγάρων 
ΜΑΠΙΒΟΒΟ και β) ΚΑΡΕΛΙΑ Α.Ε., για άρνηση πώλησης 
τσιγάρων ΟΑΜΕΙ_, που φέρεται ότι συνιοτούν επίσης πα¬ 
ράβαση των άρθρων 1 και2του Ν.. 703/77. 

Στη συνεδρίαση παρέστησαν οι εταιρείες: α) ΚΑΤΑΣΤΗ¬ 
ΜΑΤΑ ΑΦΟΡΟΛΟΓΗΤΩΝ ΕΙΔΩΝ Α.Ε. δια των πληρεξου¬ 
σίων της δικηγόρων Θεόδωρου Δ. Καράμπελα και Πανα¬ 
γιώτη Φ. Ζάγκλη, β) ΒΟΤΗΜΑΝ3 ΗΕΙ.Ι-Α3 ΑΕΒΕ, δια των 
πληρεξουσίων της δικηγόρων Αικατερίνης Οικονομίδου 
και Μιχαήλ Π. Πάτση. 

Στην αρχή της συζητήσεως έλαβε το λόγο ο Εισηγητής 
της Γραμματείαςτης Επιτροπής ο οποίος ανέπτυξε αρχι¬ 
κά την εισήγηση της Υπηρεσίας για την υπόθεση της άρ¬ 
νησης πώλησης τσιγάρων ΒοΐΗιτιαπε και ζήτησε την επι¬ 
βολή προστίμου στην εταιρεία ΒΟΤΗΜΑΝ3 ΗΕ1.ίΑ3 
ΑΕΒΕ, βάσει του άρθρου 9 του Ν. 703/77, όπως τροπο¬ 
ποιήθηκε, για παράβαση του άρθρου 2 παρ. 1 του ως άνω 
νόμου. 

Στη συνέχεια έλαβαν το λόγο τόσο η καταγγέλουσα ό¬ 
σο και η καθής η καταγγελία, ανέπτυξαν τις απόψεις τους 
και έδωσαν τις πληροφορίες και τις διευκρινίσεις που ζή¬ 
τησαν ο Προεδρεύων και τα μέλη της Επιτροπής που έ¬ 
λαβαν το λόγο και η μεν πρώτη ζήτησε την αποδοχή της 
καταγγελίας η δε δεύτερη την απόρριψή της αναφερόμε- 
νοι όλοι στα υπομνήματάτους που θα κατέθεταν. Εδόθη 


δε προθεσμία, μέχρι τις 28.12.1995, στα ενδιαφερόμενα 
μέρη για να προσκομίσουν τα υπομνήματά τους. 

Η Επιτροπή Ανταγωνισμού - Τμήμα Α' συνήλθε σε διά¬ 
σκεψη την 11η Ιουνίου 1996, ημέρα Τρίτη και ώρα 10.30 
π.μ. στην αίθουσα 611 του Υπουργείου Ανάπτυξης (Γ.Γ. 
Εμπορίου), κατά την οποία, αφού έλαβε υπόψη της τα 
στοιχεία του φακέλλου, την εισήγηση της Γραμματείας 
της Επιτροπής Ανταγωνισμού, τις απόψεις που διετύπω- 
σαν, εγγράφως καιπροφορικώς, τα ενδιαφερόμενα μέρη, 
κατά τη συζήτηση της υποθέσεως την 13η Δεκεμβρίου 
1995, καθώς επίσης και τα υπομνήματα τα οποία υπέβα¬ 
λαν, σκέφθηκε ως εξής: 

Η καταγγέλουσα εταιρεία ΚΑΤΑΣΤΗΜΑΤΑ ΑΦΟΡΟΛΟ¬ 
ΓΗΤΩΝ ΕΙΔΩΝ Α.Ε. (Κ.Α.Ε.ΑΕ) με την από 26.4.1994 (ΑΡ. 
ΠΡΩΤ. 480/94) καταγγελία της ισχυρίζεται ότι στις 

24.3.94 απευθύνθηκε στην εταιρεία «Θ.Δ. ΓΕΩΡΓΙΑΔΗΣ 
Α.Ε. (Θ.Δ.Γ. ΑΕ) για να αγοράσει ποσότητες τσιγάρων με 
το σήμα ΒΟΤΗΜΑΝ3 ΒΟΥΑί3 ΚΙΝΘ 3ΙΖΕ. Η εν λόγω εται¬ 
ρεία την πληροφόρησε ότι η ίδια πραγματοποιεί μόνο την 
παραγωγή και όχι και την διάθεση των τσιγάρων με το σή¬ 
μα ΒΟΤΗΜΑΝ3, την οποία στην Ελληνική αγορά πραγμα¬ 
τοποιεί η εταιρεία ΒΟΤΗΜΑΝ3 ΕΛ/\ΑΣ ΑΕΒΕ (Β.Ε.). Η ε¬ 
ταιρεία Β.Ε., στην οποία εν συνεχεία η καταγγέλουσα α¬ 
πευθύνθηκε, με την από 5.4.94 επιστολή της απάντησε ότι 
η παραγωγή του τσιγάρου τύπου ΒΟΤΗΜΑΝ3 ΒΟΥΑΙ-3 
ΚΙΝΟ 3ΙΖΕ έχει διακοπεί και έχει αντικατασταθεί από το 
σήμα ΒΟΤΗΜΑΝ3 ΒΟΥΑΕ3 ΥΙΒΘΙΝΙΑ ΡΙίΤΕΒ και ότι από 

1.4.94 τα τσιγάρα αυτού του σήματος θα προμηθεύει στα 
Καταστήματα Αφορολογήτων Ειδών η εταιρεία 
ΒΟΤΗΜΑΝ3 ΟΡ ΡΑίί ΜΑΙ_1. ίΤΟ, που εδρεύει στην 
Ζυρίχη. Κατά την καταγγέλουσα εταιρεία, η παραπάνω 
συμπεριφορά συνιστά αδικαιολόγητη άρνηση πώλησης 
κατά παράβαση των διατάξεων των άρθρων 1 παρ. 1 και 2 
του Ν. 703/77. 

Από την έρευνα της υπηρεσίας, τα έγγραφα που προ¬ 
σκομίζουν και επικαλούνται τα ενδιαφερόμενα μέρη, τους 
ισχυρισμούς αυτών και όλη την ενώπιον της Επιτροπής 
διεξαχθείσα διαδικασία αποδείχθηκαν τα ακόλουθα: 

1. Η Β.Ε. είναι θυγατρική εταιρεία της ΒΟΤΗΜΑΝ5 
ΗΟΕ0ΙΝΟ3 Β.ν. και ανήκει στον Όμιλο των εταιρειών 
ΒΟΤΗΜΑΝ3. Από την ίδρυσή της (1984) ασχολείται μόνο 
με την παραγωγή στην Ελλάδα τύπων (σημάτων) τσιγά¬ 
ρων του Ομίλου ΒΟΤΗΜΑΝ3. Προς τούτο το 1984 υπε- 
γράφη μεταξύ της ΒΟΤΗΜΑΝ3 ΙΝΤΕΒΝΑΤΙΟΝΑΙ Ρ.Ε.Ο. 
(Β.Ι.) και της Θ.Δ.Γ. ΑΕ Ελληνικής Βιομηχανίας Καπνού, 
Σύμβαση Παραγωγής για την παραγωγή του τσιγάρου 
ΒΟΤΗΜΑΝ3 ΚΙΝΘ 3ΙΖΕ. Η εφαρμογή και παρακολούθη¬ 
ση της Σύμβασης ανατέθηκε από την Β.Ι. στην Β.Ε. με τη 
συναίνεση της Θ.Δ.Γ. ΑΕ. Η εν λόγω Σύμβαση Παραγωγής 
επεκτάθηκε μεταγενέστερα και στους τύπους τσιγάρων 
ΕΕΧΙΝΘΤΟΝ, ΒΟΤΗΜΑΝ3 ΒΟΥΑί3, ΒΟΤΗΜΑΝ3 ΕΙΘΗΤΒ 
και ϋΟΗΝ ΒΟΕΡΕ, από τα οποία το ΕΕΧΙΝΟΤΟΝ και το 
ϋΟΗΝ ΒΟΕΡΕ δεν είχαν επιτυχία στην Ελληνική αγορά και 
γι’ αυτό σταμάτησε η παραγωγή τους. Έτσι, η σύμβαση 
συνεχίστηκε μόνο για τα σήματα ΒΟΤΗΜΑΝ3 ΡΙΕΤΕΒ 
ΚΙΝΘ 3ΙΖΕ, ΒΟΤΗΜΑΝ3 ΒΟΥΑΕ3 και ΒΟΤΗΜΑΝ3 
ΕΙΘΗΤ3. 

Τον Φεβρουάριο του 1994 η Σύμβαση Παραγωγής ανα¬ 
θεωρήθηκε και συμφωνήθηκε μεταξύ της Β.Ε. και της 
Θ.Δ.Γ. ΑΕ η παραγωγή των σημάτων ΒΟΤΗΜΑΝ3 ΡΙΕΤΕΒ 
ΚΙΝΘ 3ΙΖΕ και ΒΟΤΗΜΑΝ3 ΚΙΝΘ 3ΙΖΕ ΕΙΘΗΤ να λήξει στις 
25.2.1994 και του σήματος ΒΟΤΗΜΑΝ3 ΒΟΥΑΕ3 ΚΙΝΘ 
3ΙΖΕ να λήξει στις 21.10.95. 

2. Η Κ.Α. Ε. ΑΕ στις 24.3.94, ζήτησε απάτην Θ.Δ. Γ. ΑΕ να 

προμηθευτεί τσιγάρα με τα σήματα ΗΟΤΗΜΑΝδ ΡΙίΤΕΗ 
ΚΙΝΟ 8ΙΖΕ και ΗΟΤΗΜΑΝδ ΗΟΥΑίδ ΚΙΝΟ δΙΖΕ. Η Θ.Δ.Γ. 
ΑΕ, η οποία παρασκευάζει τα προϊόντα αυτά κατόπιν συμ- 
βάσεως παραγωγής «φασόν» για λογαριασμό της Η.Ε. 
διαβίβασε τη σχετική επιστολή της Κ.Α.Ε. ΑΕ στην εν λό¬ 
γω εταιρεία. Η Η.Ε. διαβίβασε τη σχετική επιστσλή της 
Κ.Α.Ε. ΑΕ στην εν λόγω εταιρεία. Η Η.Ε. απάντησε στην 
Κ.Α.Ε. ΑΕ με την από 5.4.94 επιστολή της ότι α) τα τσιγά¬ 
ρα με το σήμα ΗΟΤΗΜΑΝδ ΚΙΝΟ δΙΖΕ από 1.3.94 δεν πα¬ 
ρασκευάζονται στην Ελλάδα και β) τα τσιγάρα με το σήμα 
ΗΟΤΗΜΑΝδ ΗΟΥΑΙδ ΚΙΝΟ δΙΖΕ από 1.4.94 έχουν απο¬ 
συρθεί από όλες τις αγορές αφορολογήτων ειδών και έ¬ 
χουν αντικατασταθεί από τα τσιγάρα ΗΟΤΗΜΑΝδ 
ΗΟΥΑίδ νΐΗΟΙΝΙΑ ΡΙίΤΕΗ σε πακέτα των 25 τσιγάρων, 
την υπέδειξε δε να απευθυνθεί για την εκτέλεση των πα¬ 
ραγγελιών της στην επιφορτισμένη με τις αγορές των α¬ 
φορολογήτων εταιρεία του Ομίλου ΗΟΤΗΜΑΝδ στη 
Ζυρίχη, ΗΟΤΗΜΑΝδ ΟΡ ΡΑίί ΜΑίί ίΤΟ και στην αντι¬ 
πρόσωπό της για την Αγορά Αφορολογήτων Ειδών στην 
Ελλάδα ΤΟΒΑίΟΟ ΑΕΕ. 

3. Τα τσιγάρα που διατίθενται στα Καταστήματα 
Αφορολογήτων Ειδών φέρουν την ένδειξη «Αφορο¬ 
λόγητα» ή άλλη ταυτόσημη σε ξένη γλώσσα, σύμφωνα με 
την Απόφαση Τ. 7806/93 του Υπουργού Οικονομικών 
(ΦΕΚ 722Β/26.9.93), η οποία τροποποίησε την Απόφαση 
Τ. 2043/93 93 (ΦΕΚ 521Β/13.7.93). Λόγω ακριβώς αυτής 
της ανάγκης ειδικής συσκευασίας των τσιγάρων που δια¬ 
τίθενται στην Αγορά Αφορολογήτων Ειδών, αλλά και της 
ανάγκης διασφάλισης πλήρσυς ομοιομορφίας ως προς 
τις προδιαγραφές παραγωγής και τις μεθόδους προβο¬ 
λής και προώθησης των τσιγάρων ΗΟΤΗΜΑΝδ στην ειδι¬ 
κή Αγορά Αφορολογήτων Ειδών, ο Όμιλος εταιρειών 
ΗΟΤΗΜΑΝδ προμηθεύει τα καταστήματα Αφαρολο- 
γήτων Ειδών των Ευρωπαϊκών χωρών μέσω ενός κεντρι¬ 
κού προμηθευτή, της εταιρείας ΗΟΤΗΜΑΝδ ΟΡ ΡΑίί 
ΜΑίί ίΤΟ, που εδρεύει στη Ζυρίχη και των κατά τόπους 
αντιπροσώπων της για τις Αγορές Αφορολογήτων που 
στην Ελλάδα είναι η εταιρεία ΤΟΒΑίΟΟ Α.Ε. Η δε Κ.Α.Ε. 
ΑΕ μέχρι την υπσβολή της από 24.3.94 παραγγελίας της 
προς την Θ.Δ. Γ. ΑΕ, στα πλαίσια αυτής της εμπορικής πο¬ 
λιτικής του Ομίλου ΗΟΤΗΜΑΝδ, προμηθευόταν ανέκα¬ 
θεν όλα τα τσιγάρα με τα σήματα ΗΟΤΗΜΑΝδ από την 
παραπάνω εταιρεία ΗΟΤΗΜΑΝδ ΟΡ ΡΑίί ΜΑίί ίΤΟ, μέ¬ 
σω των διανομέων της στην Ελλάδα. Η Η.Ε. συδέποτε εί¬ 
χε προμηθεύσει με τα προϊόντα αυτά την Ελληνική Αγορά 
Αφορολογήτων Ειδών. 

4. Με την· υπ’ αρ. 26050/25.1.95 πράξη της συμβ/φου 
Αθηνών διο'· ;σίας Κοσμοπούλου - Παπά η εταιρεία Η.Ε. 
συγχωνεύθι'ικε με την εταιρεία ΗΟΤΗΜΑΝδ Εταιρεία 
Διανομών Ανώνυμη Εμπορική Εταιρεία (Η.Ε.Δ. ΑΕΕ). Έτσι 
η Η.Ε.Δ. ΑΕΕ, κατόπιντης συγχωνεύσεως, κατέστη καθο¬ 
λική διάδοχος της Η.Ε. 

5. Η ΗΟΤΗΜΑΝδ στην Ελληνική Αγορά (μη συμπερι- 
λαμβανομένης και αυτής των αφολογήτων ειδών) κατέχει 
μερίδιο που κινείται στο 14,1%. Το ποσοστό αυτό της το ε¬ 
ξασφαλίζει το εισαγόμενο σήμα ΡΕΤΕΗ δΤίΐΥΥΕδΑΝΤ. 
Για τα υπό κρίση σήματα ΗΟΤΗΜΑΝδ ΡΙίΤΕΗ ΚΙΝΟ δΙΖΕ 
και ΗΟΤΗΜΑΝδ ΗΟΥΑίδ ΚΙΝΟ δΙΖΕ τα ποσσστά παρου¬ 
σιάζουν σταθερή πτωτική τάση, από το 1988-89 έως σή¬ 
μερα. Το ΗΟΤΗΜΑΝδ ΡΙίΤΕΗ ΚΙΝΟ δΙΖΕ έχει χάσει το 1/3 
του αρχικού όγκου πωλήσεων (από 638 εκατ. τσιγάρα το 
1988/89 έπεσε σε 484 εκατ. το 1994/95) και το 
ΗΟΤΗΜΑΝδ ΗΟΥΑίδ ΚΙΝΟ δΙΖΕ έχει χάσει το 1/2 (από 


473 εκατ. τσιγάρα το 1988/89 έπεσε σε 241 εκατ. το 
1994/95). Στη δε σχετική αγορά των Κ.Α.Ε. το πρώτο σή¬ 
μα είχε μερίδιο 1,90% ενώ το δεύτερο το 0,38%. 

6. Η συμφωνία μεταξύ των εταιρειών Θ.Δ.Γ. ΑΕ και της 
Η.Ι., πσυ υπογράφηκε το 1984 με αντικείμενο την παρα¬ 
γωγή των τσιγάρων ΗΟΤΗΜΑΝδ, σύμφωνα με τους ό¬ 
ρους της δικαιούχου εταιρείας και έναντι καθορισμένης 
αμοιβής, κατατέθηκε στην αρμόδια Υπηρεσία Έρευνας 
Αγοράς Ανταγωνισμού και κρίθηκε με την απόφαση του 
Υπουργού Εμπορίου 497/25.7.86 (Γνωμ. 41/86) ότι δεν ε¬ 
μπίπτει στις διατάξεις του Ν. 703/77, επειδή αφορούσε α¬ 
νάθεση έργου (παραγωγή «φασόν»). 

Κατά μεν τη διάταξη του άρθρου 1 παρ. 1 του Ν. 
703/1977 απαγορεύονται όλες οι συμφωνίες μεταξύ επι¬ 
χειρήσεων και οποιασδήποτε μορφής εναρμονισμένη 
πρακτική επιχειρήσεων, οι οποίες έχουν ως αντικείμενο ή 
αποτέλεσμα την παρακώλυση, τον περιορισμό ή τη νό- 
θευση του ανταγωνισμού, συνίστανται δε μεταξύ άλλων 
(εδαφ. δ') και στην εφαρμογή στο εμπόριο ανίσων όρων 
για ισοδύναμες παροχές κατά τρόπο που δυσχεραίνει τον 
ανταγωνισμό και ιδιαίτερα στην αδικαιολόγητη άρνηση 
πώλησης, αγοράς ή άλλης συναλλαγής. Κατά δε τη διά¬ 
ταξη του άρθρου 2 περ. γ’ του Ν. 703/77 απαγορεύεται η 
καταχρηστική εκμετάλλευση από μία ή περισσότερες επι¬ 
χειρήσεις της δεσπόζουσας θέσης τους στο σύνολο ή μέ¬ 
ρος της αγοράς της χώρας και ιδιαίτερα όταν η κατάχρη¬ 
ση συνίσταται στην αδικαιολόγητη άρνηση πωλήσεων κα¬ 
τά τρόπο ώστε κάποιες επιχειρήσεις να τίθενται σε 
ανταγωνιστικά μειονεκτική θέση. 

Κατά την έννοια των παραπάνω διατάξεων, η άρνηση 
πώλησης έχει ως αντικείμενο ή αποτέλεσμα την παρακώ¬ 
λυση, τον περιορισμό ή τη νόθευση του ανταγωνισμού ή 
συνιστά καταχρηστική εκμετάλλευση της δεσπόζουσας 
θέσης της επιχείρησης μόνο όταν είναι αδικαιολόγητη. 

Για τον έλεγχο της δεσπόζουσας θέσης της καταγγελ- 
λομένης εταιρείας ως σχετική αγορά στην κρινόμενη υ¬ 
πόθεση προσδιορίζεται η αγορά των Κ.Α.Ε. της χώρας, η 
οποία οριοθετείται σαφώς έναντι της λοιπής εσωτερικής 
αγοράς, διότι διέπεται από κανόνες νομικούς και οικονο¬ 
μικούς, διαφορετικούς απ’ αυτούς που διέπουν την υπό¬ 
λοιπη εσωτερική αγορά, η συσκευασία των προϊόντων εί¬ 
ναι ειδική, οι πελάτες της είναι άτομα που μετακινούνται 
από τη μία χώρα στην άλλη, επισκέπτονται περισσότερα 
του ενός Καταστήματα Αφορολογήτων Ειδών, κάνουν 
συγκρίσεις και αναζητούν σταθερά χαρακτηριστικά στα 
αφορολόγητα προϊόντα που προμηθεύονται. Το γεγονός 
ότι τα Κ.Α.Ε. αποτελούν ειδική αγορά έχει κριθεί και σε 
κοινοτικό επίπεδο στις υποθέσεις «ΟεπιρεΓΐ» και 
«ΟΙδΙΙΙΙβΓε» (ΟίίΙοΙειΙ ]ουΓη3ΐ οί Ευτορεδη ΟσηιπιυηΙίΙθδ της 
13.3.78 Νοί70/69 καιτης4.9.80Νοί233/43αντιστοίχως). 

Στη σχετική αγορά των Κ.Α.Ε. ο Όμιλος Επιχειρήσεων 
ΗΟΤΗΜΑΝδ, στον οποίο ανήκει η καταγγελλομένη επιχεί¬ 
ρηση, δεν κατέχει δεσπόζουσα θέση, δεδομένου ότι τα 
σήματα τσιγάρων του Ομίλου συμμετέχουν με ελάχιστα 
ποσοστά στις πωλήσεις τσιγάρων των Κ.Α.Ε. (1,9% και 
0,38% αντιστοίχως τα σήματα ΗΟΤΗΜΑΝδ ΡΙίΤΕΗ Κ.δ. 
και ΗΟΤΗΜΑΝδ ΗΟΥΑίδ Κ.δ.), ενώ και στην υπόλοιπη 
Ελληνική Αγορά το ποσοστό συμμετοχής του συνόλου 
των σημάτων της εν λόγω επιχείρησης μόλιες εγγίζει το 
14%, τα δε παραπάνω μερίδια συμμετοχής παρουσιάζουν 
σταθερή πτωτική τάση. Ήδη, η παραγωγή τωνπαραπάνω 
σημάτων στην Ελλάδα από την Θ.Δ.Γ. ΑΕ έχει παύσει και 
όλα τα τσιγάρα ΗΟΤΗΜΑΝδπου διατίθενται στην Ελλάδα 
είναι εισαγόμενα. 

Πέραν τούτων, η καταγγελλόμενη άρνηση πώλησης εκ 
μέρους της Ρ.Ε.τωνπαραγομένων μέχρι 31.10.95 τσιγά¬ 
ρων με το σήμα ΒΟΤΗΜΑΝδ ΒΟΥΑίδ Κ.8. δεν είναι αδι¬ 
καιολόγητη . Τα τσιγάρα που παρήγε για λογαριασμό της 
Β.Ε. ΑΕη Θ.Δ.Γ. ΑΕ και προορίζονταν για την Ελληνική, ε¬ 
κτός Κ.Α.Ε., Αγορά, φέρουν ενδείξεις διαφορετικές απ' 
αυτές που απαιτούνται για τα Κ.Α.Ε., σύμφωνα με την Τ. 
7806/93 Απόφαση του Υπουργού Οικονομικών που τρο¬ 
ποποίησε τηνΤ 2043/93 Απόφαση αυτού. Τατσιγάραπου 
κυκλοφορούν στην εγχώρια αγορά πρέπει να αναγρά¬ 
φουν στην Ελληνική γλώσσα συγκεκριμένες φράσεις και 
στις δύο όψεις του κυτίου, προειδοποιητικές για τους κιν¬ 
δύνους του καπνίσματος, ενώ τα κυκλοφορούντο στις α¬ 
γορές αφορολογήτων τσιγάρα επιτρέπεται να έχουντις ε¬ 
λάχιστες προειδοποιήσεις που απαιτεί η κοινοτική νομο¬ 
θεσία και όχι υποχρεωτικά στην Ελληνική γλώσσα και 
οπωσδήποτε να φέρουν την ένδειξη ΑΦΟΡΟΛΟΓΗΤΑ. Η 
παραγωγή τσιγάρων ΒΟΤΗΜΑΝδ ΒΟΥΑΕδ Κ.δ., με δια¬ 
φορετική συσκευασία για την αγορά των αφορολογήτων 
θα επιβάρυνε δυσανάλογα το κόστος λόγω της πολύ πε¬ 
ριορισμένης κατανάλωσης και μάλιστα ενόψειτης οριστι¬ 
κής διακοπής της παραγωγής στην Ελλάδα του εν λόγω 
σήματος στις 21.10.95. Η καταγγελλομένη εταιρεία δεν 
αρνήθηκε να πωλήσει στην Κ.Α.Ε.ΑΕτσιγάραπουήδη πα¬ 
ρήγε. Αρνήθηκε να πωλήσει στην Κ.Α.Ε. ΑΕ τσιγάρα που 
ήδη παρήγε. Αρνήθηκε ναπροβεί σε παραγωγή τσιγάρων 
με ειδική συσκευασία κατάλληλη για τα Κ.Α.Ε. και παρέ- 
πεμψε το σχετικό αίτημα στην επιχείρηση του Ομίλου 
(ΒΟΤΗΜΑΝδ Ελβετίας), που είναι επιφορτισμένη με την 
προμήθεια των Καταστημάτων Αφορολογήτων Ειδών διε¬ 
θνώς. 

Η ανωτέρω άρνηση συνεπώς δεν εμπίπτει στο πεδίο ε¬ 
φαρμογής των διατάξεων των άρθρων 1 παρ. 1 και 2 του 
Ν. 703/77. Στις επιδιώξεις του κανόνα απαγόρευσης της 
αδικαιολόγητης άρνησης πώλησης δεν είναι εν προκειμέ- 
νω η επιβολή της συγκεκριμένης επιχειρηματικής απόφα¬ 
σης που αξιώνει η Κ.Α.Ε. ΑΕ και δεν μπορεί ευλόγως να α¬ 
ξιωθεί ο αναπροσανατολισμός της παραγωγικής και ε¬ 
μπορικής πολιτικής της επιχείρησης. Η επιχειρηματική 
απόφαση του Ομίλου ΒΟΤΗΜΑΝδ να αντικαταστήσει από 
1.4.94 ε όλα τα Καταστήματα Αφορολογήτων Ειδών δει- 


θνώς το σήμα ΒΟΤΗΜΑΝδ ΒΟΥΑίδ Κ.δ., από το σήμα 
ΒΟΤΗΜΑΝδ νίΒΟΙΝΙΑ ΡΙίΤΕΒδ, την παραγωγή και εμπο¬ 
ρία του οποίου έχει αναλάβει η επιχείρηση του Ομίλου 
που εδρεύει στην Ζυρίχη, λόγω της περιορισμένης ζήτη¬ 
σης του πρώτου σε συνδυασμό με την ανάγκη ομοιόμορ¬ 
φης παρουσίασης του προϊόντος στη σχετική αγορά α¬ 
φορολογήτων των χωρών της Ευρώπης είναι εύλογη και 
θεμιτή. 

Η ομοιομορφία αφορά τόσο τις προδιαγραφές των 
τσιγάρων όσο και τον τρόπο και τις μεθόδους παρου¬ 
σίασης και προώθησης των προϊόντων που για τεχνι¬ 
κούς λόγους είναι αντικειμενικά αδύνατο να επιτευχθεί 
κατά τρόπο απόλυτο και σε επίπεδο γεύσης και σε επί¬ 
πεδο τρόπου διάθεσης και προβολής του προϊόντος 
από το σύνολο των παραχωρησιούχων στις διάφορες 
Ευρωπαϊκές χώρες. Η επιδίωξη της απόλυτης ομοιο¬ 
μορφίας του προϊόντος σε μια συγκεκριμένη αγορά, 
της αφορολόγητης αγοράς της Ευρωπαϊκής Ένωσης 
εν προκειμένω, συνιστά επιχειρηματική στρατηγική 
όλων των δικαιούχων σημάτων προϊόντων καπνού διε¬ 
θνώς. Η απόφαση αυτή του Ομίλου ΒΟΤΗΜΑΝδ δεν 
συνεπάγεται ιδιαίτερη επιβάρυνση για την Κ.Α.Ε. ΑΕ και 
δεν παραβιάζεται η αρχή της αναλογικότητας κατά την 
στάθμιση των εκατέρωθεν συμφερόντων. 

Με βάση τα προεκτεθέντα, η καταγγελλομένη είτε 
αυτοτελώς, είτε ως επιχείρηση του Ομίλου ΒΟΤΗΜΑΝδ 
δεν κατέχει δεσπόζουσα θέση στη σχετική αγορά των 
Κ.Α.Ε. της χώρας, ενώ η άρνηση πώλησης στην Κ.Α.Ε. 
ΑΕ τσιγάρων του σήματος που ζητήθηκε δεν είναι αδι¬ 
καιολόγητη. 

Για τους λόγους αυτούς απορρίπτει την από 26.4.94 
με αρ. πρωτ. Α1 - 480 προσφυγή της εταιρείας Κατα¬ 
στήματα Αφορολόγητων Ειδών Α.Ε. 

Η απόφαση εκδόθηκε την 4 Οκτωβρίου 1996. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Εισηγητής Ο Προεδρεύων 

ΛΕΩΝΙΔΑΣ ΝΙΚΟΛΟΥΖΟΣ ΜΙΧΑΗΛ ΦΡΑΓΚΟΣ 

Η Γραμματέας 

ΑΛΕΞΑΝΔΡΑ ΜΑΡΙΑ ΤΑΡΑΜΠΙΚΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



